Indias olin 2007 - 2008. Septembris saab sinna minekust juba kolm aastat. Masendav. Filmi vaatasin esimest korda Bogotas eelmise aasta kevadel. Aasta tagasi. Eelmisel suvel reisisin Venezuelas läbi Caracase, kust ühest hostelist korjasin üles sinna ripakile jäetud Dune-sarja kuuluva raamatu. Pärast Caracasest ja üldse Venezuelast eluga tulema pääsemist, väikest seiklust Hannesega läbi Kolumbia ja Panama, läbi Panama City peaaegu Costa Rica piirile ja tagasi Panama pealinna,  vahetasin selle Dune raamatu Luna's Castle hostelis Slumdog Millionaire raamatu vastu. Raamatu lugemist alustasin Panamas, jätkasin Kolumbias, paar lehte vist sai loetud ka Madriidis ja raamat lõppes juba Kalamajas võrkkiiges Saku Kulda libistades.  Filmi vaatasin teist korda siin, Hispaanias, kui Eestisse naasmiseni on ca 2 kuud.